Ser ikunu żewġ mużiċisti mil-lvant tal-Ewropa li jiffurmaw id-duo 2CELLOS li se jagħtu bidu għall-Malta Arts Festival ta’ din is-sena. Iż-żewġ ċellisti is-Sloven Luka Sulic, u l-Kroat Stejpan Hauser se jiftħu id-disa’ edizzjoni tal-Malta Arts Festival. Magħrufa għall-versatilità mużikali tagħhom; il-grupp 2CELLOS jżewwaq stili klassiċi ma dawk pop. Il-mużika tagħhom tiżboq kwalunkwe limitu li jirrestrinġi it-taħlit bejn stili mużikali differenti. Minn mużika klassika; għal dik tal-films; mużika pop u rock ma jeżisti l-ebda taboo mużikali għal din il-koppja karizmatika. Il-kunċerti tagħhom kienu deskritti bħala esperjenza li ma tintesiex minn dawk li segwewhom. Elton John sejjaħ li-kunċert tad-duo bħala l-aktar att eċitanti minn żmien Jim Hendrix. Stidinhom personalment biex jieħdu sehem f’kunċert tiegħu. Qalu li t-taħriġ li kellhom għenhom biex ikunu jistgħu jħalltu; jżewwqu u jagħmlu arranġamenti oriġinali ta’ stili mużikali differenti. Huma tellgħu kunċerti fl-Istati Uniti; il-Ġappun u l-Ewropa u ħadu sehem fI produzzjonijiet kbar televiżivi. Il-kunċert mit-2Cellos se jsir it-Tnejn filgħaxija fi Pjazza Teatru Rjal. Ara wkoll: 2CELLOS: Id-duo li kissru l-fruntieri tal-ġeneri differenti tal-mużika f’Malta